คุนิโอะดาวน์ทาวน์

คุนิโอะดาวน์ทาวน์ หรือ รีฟเวอร์ ซิตี้ แรนซัม(River city ransom)ในสาขาอเมริกาเหนือ สตรีท แกงส์ (Street gangs)ในสาขายุโรปหรืออีกชื่อหนึ่งคือ ดาวน์ทาวน์เน็กเก็ตสึโมโนกาตาริ (Dauntaun Nekketsu Monogatari) อยู่ในสาขาญี่ปุ่น เป็นเกมแนวอัดศัตรู และอยู่ในเกมชุดคุนิโอะ

**เนื้อเรื่อง**
สลิ๊ค (Slick) ไซมอน (Simon) หรือ ยามาดะ (Yamada ในสาขาญี่ปุ่น) ได้ลักพาตัวแฟนของริคิไปและได้ส่งกองกำลังของเขาไปยังโรงเรียนของคุนิโอะเพื่อไปจัดการคุนิโอะ กับ ริคิ และ คุนิโอะ กับ ริคิ ต้องเอาตัวแฟนของริคิไปเพื่อเอาตัวแฟนของริคิไป จากน้ำมือของยะมะดะ

**ลักษณะเกม**
ภาพเกมคุนิโอะดาวน์ทาวน์ในสาขายุโรป และ สาขาอเมริกา  คนใส่เสื้อขาวอยู่ตรงกลางคือคุนิโอะที่มีชื่อว่า ALEX (อเล็กซ์)อยู่ข้างบน
เกมส์นี้เป็นเกมแนวอัดศัตรู ถล่มแก๊งค์นักเรียน สามารถใช้อาวุธที่ตกได้ตามข้างทาง เช่นไม้ ยางรถยนต์ ถังขยะ ก้อนหิน สนับมือ โซ่รถมอเตอร์ไซค์ ฯลฯ 
นอกจากการเดินหน้าและชกต่อยนักเรียนโรงเรียนอื่นแล้ว เกมนี้ยังมีการเพิ่มความสามารถของตัวละคร โดยใช้วิธีเก็บเงินที่ได้จากการล้มศัตรู แล้วเอาไปซื้ออาหาร และ ของต่างในร้าน หรือ เข้าสปา โดยอาหาร และ ไอเท็มแต่ละชนิดก็จะเพิ่มสเตตัสต่างๆกันไป เพิ่มอะไรมากน้อยแค่ไหน หรืออาจจะสามารถไปซื้อหนังสือได้ซึ่งบางหนังสือ สามารถอ่านแล้วใช้ท่าเทคนิคในการต่อสู่ได้ เช่น stone hand dragon feet และ grand slam เป็นต้น  ก็แล้วแต่ไอเท็มซึ่งทำให้เกมนี้มีความสนุกเพิ่มขึ้นไปอีกมาก และที่สำคัญคือในเกมนั้นสามารถใส่ พาสเวิร์ดได้โดยการใส่พาสเวิร์ดที่ตัวเองเล่นครั้งที่แล้ว โดยพาสเวิร์ดที่ได้นั้นจะต้องดูที่ตัวเลือก พาสเวิร์ด (password) แล้วพาสเวิร์ดจะแสดงมาเป็นตัวอักษร และ ตัวเลข หากเล่น สองคนจะมี พาสเวิร์ดสำหรับตัวละครแต่ละตัวด้วย โดยพาสเวิร์ดนี้จะบันทึกสเตตัส เงิน ท่า และ บอสที่จัดการแล้วด้วย และสามารถ เล่นสองคนพร้อมกันได้ แต่ก็ยังมีข้อเสียอยู่คือการเล่นสองคนสามารถต่อยเตะกันเองได้

**ตัวละคร**
บางตัวละครอาจมีไม่มีชื่อญี่ปุ่นเลย หรือ มีแค่ชื่อจริงเท่านั้น ดังนั้นจึงรอการเพิ่มเติมส่วนนี้ด้วย

**ตัวละครหลัก**

**คุนิโอะ**
คุนิโอะ (くにお; ในเกมคุนิโอะดาวน์ทาวน์สาขายุโรปกับอเมริกามีชื่อว่า อเล็กซ์ Alex) เมื่อได้ยินข่าวว่าแฟนของริคิโดนลักพาตัวโดย ยะมะดะ (Yamada) เพื่อนเก่าของเขา จึงช่วยริคิมาเอาแฟนของริคิกลับมา

**ซะเมะจิมะ ริคิ**
ซะเมะจิมะ ริคิ (ในเกมคุนิโอะดาวน์ทาวน์สาขายุโรปกับอเมริกามีชื่อว่า ไรอัน Ryan) เมื่อได้ยินข่าวว่าแฟนของเขาโดนลักพาตัวไปจึงไปเอาแฟนของเขากลับมา

**ตัวละครรอง**

**ฮะซะเบะ คะซึมิ**
ฮะเซะเบะ คะซึมิ (Hasebe Kazumi; ในเกมคุนิโอะดาวน์ทาวน์สาขายุโรปกับอเมริกามีชื่อว่า ร็อกซี Roxy)
เป็นรองประธานนักเรียนของสถาบันการศึกษาเรโฮ และเป็นแฟนของยะมะดะ (Yamada) เธอได้เตือน คุนิโอะ และ ริคิ เรื่องคนที่เฝ้าห้องที่แฟนริคิโดนขังไว้คือ ฝาแฝดฮัตโตะริ เพราะว่า เธอเป็นเพื่อนเก่าของคุนิโอะมาก่อน

**ชิมะดะ มะมิ**
ชิมะดะ มะมิ (Shimada Mami; Mami; ในเกมคุนิโอะดาวน์ทาวน์สาขายุโรปกับอเมริกามีชื่อว่า ซินดิ Cyndi) เป็นแฟนของริคิ ที่ได้โดนลักพาตัวไปในสถาบันการศึกษาเรโฮ

**ฝ่ายศัตรู**

**ซะวะกุจิ ยะสึโอะ**
ซะวะกุจิ ยะสึโอะ(Sawaguchi Yasuo; ในเกมคุนิโอะดาวน์ทาวน์สาขายุโรปกับอเมริกามีชื่อว่า มูส Moose) เป็นหมายเลข 2 ของโรงเรียนมัธยมอุตสาหกรรมฮะกุตะกะ

**คะมิโจ สึเนะโอะ กับ ยะมะโมะโตะ โนะริยุกิ**
คะมิโจ สึเนะโอะ (Kamijō Tsuneo)กับ ยะมะโมะโตะ โนะริยุกิ (Yamamoto Noriyuki;ในเกมคุนิโอะดาวน์ทาวน์สาขาอเมริกามีชื่อว่า เบนนี Benny กับ ไคลด์ Clyde) เป็นนักเรียนจากสถาบันการศึกษาคะเงะมุระ

**นิชิมุระ นะริตะกะ**
นิชิมุระ นะริตะกะ(Nishimura Naritaka; ในเกมคุนิโอะดาวน์ทาวน์สาขายุโรปกับอเมริกามีชื่อว่า ร็อคโค Rocko) เป็นหมายเลข 1 ของโรงเรียนมัธยมอุตสาหกรรมฮะกุตะกะ และเป็นคนที่ตัวใหญ่ ใส่แว่นตาใหญ่ๆ ดูน่ากลัว

**คิโนะชิตะ ทะดะชิ**
คิโนะชิตะ ทะดะชิ (ในเกมคุนิโอะดาวน์ทาวน์สาขายุโรปกับอเมริกามีชื่อว่า เบลด Blade)

**โมะชิสุกิ ชุน**
โมะชิสุกิ ชุน(Mochizuki Shun; ในเกมคุนิโอะดาวน์ทาวน์สาขายุโรปกับอเมริกามีชื่อว่า เทิร์ก Turk) เป็นสมาชิกใน" 4 ซอมบี้" ของสถาบันการศึกษาเรโฮ เขาจะเป็นคนที่วิ่งไวมาก

**ทะอิระ คิโยะฟุมิ**
ทะอิระ คิโยะฟุมิ (ในเกมคุนิโอะดาวน์ทาวน์สาขายุโรปกับอเมริกามีชื่อว่า โมโจ Mojo)

**โคะบะยะชิ มะสะโอะ**
โคะบะยะชิ มะสะโอะ(Kobayashi Masao; ในเกมคุนิโอะดาวน์ทาวน์สาขายุโรปกับอเมริกามีชื่อว่า ธอร์ Thor)
เป็นหัวหน้า และ สมาชิกใน" 4 ซอมบี้"ของสถาบันการศึกษาเรโฮ เขาเป็นคนที่น่ากลัวที่สุดในสถาบันการศึกษาเรโฮ ซึ่งจะอยู่ในคำสั่งของ โอะนิสึกะ ทาเคชิ อยู่

**โกดะ สึโยะชิ**
โกดะ สึโยะชิ (豪田 剛; ในเกมคุนิโอะดาวน์ทาวน์สาขายุโรปกับอเมริกามีชื่อว่า อีวาน Ivan)เป็นนักเรียนจากโรงเรียนมัธยม โยโฮ เขาเป็นคนที่รักษาประตูของสถาบันการศึกษาเรโฮ เป็นคนที่มีน้ำใจมาก และ เขามีเพื่อนต่างโรงเรียนชื่อว่า โกะดะอิ สึสึมุ (五代 奨) อีกด้วย

**โอะนิสึกะ ทะเคะชิ**
โอะนิสึกะ ทะเคะชิ (Onizuka Takashi;ในเกมคุนิโอะดาวน์ทาวน์สาขายุโรป กับ อเมริกาชื่อว่า โอทิส Otis) เขาประจำอยู่ที่โรงยิม และ เขาเคยเป็นอดีตประธานนักเรียน และ อดีตหัวหน้าของ 4 ซอมบี้ มาก่อน

**โกะดะอิ สึสึมุ**
โกะดะอิ สึสึมุ (五代 奨;ในเกมคุนิโอะดาวน์ทาวน์สาขายุโรปกับอเมริกามีชื่อว่า เท็กซ์ Tex)เป็นนักเรียนในโรงเรียนมัธยม มะนิฮะนะ มีรูปลักษณ์คือ มีตาโต และ มีปากที่ขนาดใหญ่มาก(ในตอนเมื่อเขายิ้ม) เขารักษาชั้นสองของสถาบันการศึกษาเรโฮ และ เป็นเพื่อนต่างโรงเรียนกับ โกดะ สึโยะชิ (豪田 剛) อีกด้วย

**ฮัตโตะริ ริวอิจิ กับ ฮัตโตะริ ริวจิ**
ฺฮัตโตะริ ริวอิจิ (Hattori Ryūichi) กับ ฮัตโตะริ ริวจิ(Hattori Ryūji) (ในเกมคุนิโอะดาวน์ทาวน์สาขายุโรปกับอเมริกามีชื่อว่า แรนดี้ Randy กับ แอนดี้
) ฝาแฝดฮัตโตะริ หรือ ที่รู้จักคือ ฝาแฝดดับเบิลดราก้อน ที่ไม่ได้เพืยงแค่หน้าตาเหมือน กับ บิลลี และ จิมมี ลี (ตัวละครเอกจากเกม ดับเบิลดราก้อน)อย่างเดียว แต่ยังมีท่าไม้ตาย และ เพลงประกอบอันเดียวกันด้วย พวกเขาเป็นศัตรูที่น่ากลัวของ คุนิโอะ กับ ริคิ อีกด้วย

**ยะมะดะ ตะอิกิ**
ยะมะดะ ตะอิกิ (Yamada Taiki;ในเกมคุนิโอะดาวน์ทาวน์สาขายุโรปกับอเมริกามีชื่อว่า ไซมอน Simon หรือ สลิ๊ค Slick)เป็นคนที่อยู่เบื้องหลังการลักพาตัวของแฟนริคิทั้งหมด เป็นเพื่อนเก่าของคุนิโอะ และเขาเป็นแฟนกับคะซึมิที่เป็นเพื่อนเก่าของคุนิโอะด้วย เขาเคยเป็นเพื่อนกับคุนิโอะก่อนได้ย้ายโรงเรียน เป็นโรงเรียนมัธยมเน็คเค็ทสึ เขาใช้ตำแหน่งประธานนักเรียนของเขาลักพาตัวแฟนริคิไป และหลังจากเขาแพ้คุนิโอะ เขาก็โดนไล่ออกจากสถาบันการศึกษาเรโฮ จึงมีประธานนักเรียนคนใหม่ชื่อโทโด มะโมะรุ (Tōdō Mamoru) ดังนั้นเขาจึงตีสนิทกับมะโมะรุเพื่อแก้แค้นคุนิโอะอีกด้วย

**อ้างอิง**
หมวดหมู่:เกมคุนิโอะ
หมวดหมู่:วิดีโอเกมแพลตฟอร์ม
หมวดหมู่:วิดีโอเกมแบบร่วมมือกัน
หมวดหมู่:เกมจากค่ายแอตลัส
หมวดหมู่:เกมสำหรับเทอร์โบกราฟซ์-ซีดี
หมวดหมู่:เกมสำหรับแฟมิคอม